Nafarroako Parlamentuko Mahaiak, 2021eko irailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Antonio Javier Lecumberri Urabayen jaunak aurkeztutako galdera, 2021-22 ikasturterako gradu eta master ikasketetarako beken deialdiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko irailaren 20an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Javier Lecumberri Urabayene jaunak, Legebiltzarreko Erregelamenduak ezarritakoaren babesean, honako galdera hau egiten du, Unibertsitateko, Berrikuntzako eta Eraldaketa Digitaleko kontseilariak Osoko Bilkuran ahoz erantzun dezan:

Justizia birbanatzailearen parte eta herritar guztien aukera-berdintasunaren berme den aldetik, beka-sistemak beti izan du garrantzi handia sozialistontzat. Gure ustez, bereziki garrantzitsua da gaur egun pandemiaren eraginez zailtasun ekonomikoak dauzkaten familientzat. Hortaz, beka-sistema bezalako auziak funtsezkoak dira ikasle jakin batzuek unibertsitate-prestakuntza jaso ahal izan dezaten.

2021-22 ikasturterako gradu eta master ikasketetarako beken deialdiari dagokionez: Zer ildo nagusi ditu, zer aldaketa sartu dira aurreko ikasturteko deialdiarekin alderatuta eta zein da aurkeztutako eskabideen bilakaera?

Iruñean, 2021eko irailaren 14an

Foru parlamentaria: Javier Lecumberri Urabayen